ఇకపై నా పాత్ర అదే..సోనియా గాంధీ సంచలన ప్రకటనఅధ్యక్ష పదవికే ‘విరమణ’..రాజకీయాలకు కాదు: కాంగ్రెస్న్యూఢిల్లీ/హైదరాబాద్, డిసెంబరు 15 (ఆంధ్రజ్యోతి): ‘ఎన్నాళ్లో వేచిన ఉదయం’ అంటూ కాంగ్రెస్ పార్టీలో కొత్త సందడి నెలకొంది. ఎట్టకేలకు శనివారం ‘యువరాజు’ రాహుల్ గాంధీ కాంగ్రెస్ పార్టీకి ‘రారాజు’గా బాధ్యతలు చేపట్టబోతున్నారు. రాహుల్ ప్రమాణ స్వీకారోత్సవానికి కాంగ్రెస్ పార్టీ ప్రధాన కార్యాలయంలో పెద్దఎత్తున ఏర్పాట్లు జరుగుతున్నాయి. ఈ కార్యక్రమానికి దేశం నలుమూలల నుంచి పార్టీ సీనియర్ నేతలు, కార్యకర్తలు తరలిరానున్నారు. పార్టీ అధ్యక్షుడిగా రాహుల్ పగ్గాలు చేపట్టిన తర్వాత సోనియా గాంధీ ఏం చేస్తారు?  పార్టీలో ఆమె పాత్ర ఏమిటి? యూపీయే చైర్ పర్సన్గా కొనసాగుతారా? ఇలా రకరకాల ప్రశ్నలు షికారు చేస్తున్న సమయంలో సోనియాగాంధీ శుక్రవారం సంచలన ప్రకటన చేశారు. రాహుల్ పార్టీ పగ్గాలు చేపడుతున్న నేపథ్యంలో... ఇక మీ పాత్ర ఏమిటి? అని ఓ విలేఖరి ప్రశ్నించగా... ‘నా పాత్ర పదవీ విరమణే’ అని బదులిచ్చారు. మరో ప్రశ్నకు తావివ్వకుండా చకచకా అక్కడి నుంచి వెళ్లిపోయారు. దాంతో సోనియా క్రియాశీల రాజకీయాలకు స్వస్తి పలుకుతున్నారంటూ మీడియాలో విస్తృతంగా ప్రచారం జరిగింది. కాంగ్రెస్ అధిష్ఠానం వెంటనే దీనిపై వివరణ ఇచ్చింది. ‘‘కాంగ్రెస్ పార్టీ అధ్యక్షురాలిగానే సోనియా గాంధీ రిటైర్ అవుతున్నారు. రాజకీయాల నుంచి కాదు. పార్టీ సిద్ధాంతాల అమలులో  ఆశీస్సులు, ఆలోచనలు, మార్గదర్శకత్వం కొనసాగుతుంది’’ అని కాంగ్రెస్ అధికార ప్రతినిధి రణదీప్ సూర్జేవాలా ట్వీట్ చేశారు. మరోవైపు సోనియా తప్పుకుంటామంటే కాంగ్రెస్ కార్యకర్తలు అంత సులువుగా అంగీకరించరని సీనియర్ నేత రేణుకా చౌదరి వ్యాఖ్యానించారు.
ikapai naa paatra adhe..sonia gaandhi sanchalana prakatanaadhyaksha padavike ‘viramana’..raajakeeyaalaku kaadu: congresnudilly/hyderabad, disembaru 15 (aandhrajyoti): ‘ennaallo vechina udayam’ antuu congress paartiiloo kotta sandadi nelakondi. ettakelaku sanivaaram ‘yuvaraju’ rahul gaandhi congress paarteeki ‘raraju’gaa baadhyatalu chepattabotunnaru. rahul pramaana sweekaarotsavaaniki congress party pradhaana kaaryaalayamlo peddaettuna erpaatlu jarugutunnaayi. ee kaaryakramaaniki desham nalumoolala nunchi party seanier nethalu, kaaryakartalu taraliraanunnaaru. party adhyakshudigaa rahul paggaalu chepattina tarvaata sonia gaandhi yem chestaaru?  paartiiloo aame paatra emiti? upiyee chair parsanga konasagutara? ilaa rakarakaala prasnalu shikaru chestunna samayamlo soniyagandhi sukravaaram sanchalana prakatana chesaru. rahul party paggaalu chepadutunna nepathyamlo... ika mee paatra emiti? ani oo vilekhari prasninchagaa... ‘naa paatra padavee viramane’ ani badulichaaru. maro prasnaku tavivvakunda chakachaka akkadi nunchi vellipoyaaru. daamto sonia kriyaaseela raajakeeyaalaku swasti palukutunnarantu medialo vistrutamgaa prachaaram jarigindi. congress adhishtaanam ventane deenipai vivarana ichindi. ‘‘congress party adhyakshuraaligaane sonia gaandhi retire avutunnaaru. rajakeeyala nunchi kaadu. party siddhaantaala amalulo  aasheessulu, aalochanalu, maargadarsakatvam konasaagutundi’’ ani congress adhikara pratinidhi ranadip surjewala tweet chesaru. marovaipu sonia tappukuntamante congress kaaryakartalu anta suluvugaa angeekarincharani seanier netha renuka chaudari vyaakhyaaninchaaru.